Maria Taglioni

Maria (Marie) Taglioni [taljooni] (23. aprill 1804 Stockholm – 24. aprill 1884) oli itaalia baleriin, kes viljeles romantilist balletti. Ta oli üks esimesi ja tunnustatumaid varvastantsumeistreid.

 Elukäik 
Maria sündis tuntud itaalia tantsija-pedagoogi Filippo Taglioni peres. 

Tantsudebüüdi tegi ta 1822. aastal Viinis. Hiljem astus ta üles paljudes Euroopa linnades, näiteks Pariisis ja Peterburis. 

Aastal 1832 oli Filippo balleti "Sülfiid" koreograaf. Ballett oli spetsiaalselt loodud Maria Taglionile. "Sülfiid" oli esimene ballett, kus baleriin oli kogu etenduse vältel varvastel.

Aastatel 1860–1870 oli Taglioni Pariisi Ooperi Balletikooli direktor.

 Rolle 
Schneitzhoeffer "Sülfiid" (Sülfiid)
Adolphe Adam "Doonau neiu" (Doonau neiu)

Kategooria:Itaalia tantsijad
Kategooria:Prantsusmaa balletitantsijad
Kategooria:Tantsu ajalugu
Kategooria:Sündinud 1804
Kategooria:Surnud 1884